আর্য মৈত্রেয় বোধিসত্ত্ব আট হাজার বৎসর গৃহী জীবন যাপন করবেন।তার জন্য চারটা প্রাসাদ নির্মাণ করা হবে।যথা-(১) শ্রীবদ্ধ,(২)বর্দ্ধমান,(৩)সিদ্ধার্থ ও (৪)ছন্দক।তার শত সহস্র নর্তকী পরিচারিকা থাকবে।আর্য মৈত্রেয় বোধিসত্ত্বের স্ত্রীর নাম হবে চন্দ্রমুখী এবং তার পুত্রের নাম হবে ব্রক্ষবর্ধন।আট হাজার বৎসর গৃহীজীবন যাপনের পর একদিন আর্য মৈত্রেয় বোধিসত্ত্ব কেতুমতী নগরের উদ্যানভূমি দর্শনার্থে সারথী নিয়ে রথে যাত্রা করবেন।তার রথ স্বর্গীয় সুষমন্ডিত প্রাসাদের মত দেখাবে।তিনি চার প্রকার নিমিত্ত দেখে সংসার জীবনের প্রতি বীতশ্রদ্ধ হবেন।চারনিমিত্ত হল-(১)জরাগ্রস্থ বৃদ্ধ ব্যক্তি,(২)ব্যাধিগ্রস্থ জীর্ণ ব্যক্তি,(৩)মৃত ব্যক্তি শ্মশানের দিকে বহন করার দৃশ্য ও (৪)প্রব্রজিত সন্ন্যাসী।এই চারনিমিত্ত দেখে সংসারত্যাগের জন্য অত্যন্ত উদগ্রীব হবেন।

জন্মগ্রহণ
প্রতিসন্ধি গ্রহণ
গৃহীজীবন
আবির্ভাবের সময়